internet vaartha 199 Views
ఒలింపిక్‌ సంఘం అధ్యక్షుడు జితేందర్‌ రెడ్డి
ఫతేమైదాన్‌ : ఒలిపిక్‌ భవనం హఠనమస్‌ బాడి, ఉమ్మడి రాష్ట్రంగా ఉన్నప్పుడు అంధ్రప్రదేశ్‌ ప్రభుత్వం, ప్రస్తుతం ఉన్న ఒలింపిక్‌ భవనం స్థనం (1042 చదరపు గజాలు) 30 ఏండ్లకు 1990 సంవత్సరంలో సంవత్సరానికి 5 వేల రూపాయలు చెల్లించే విధంగా లీజ్‌కు ఇచ్చింది. అ స్థలంలో ప్రస్తుతం ఉన్న ఒలింపిక్‌ భవనాన్ని విరాళాలతో నిర్మించారు. అందు వలన తెలంగాణ క్రీడా మండలి మేనేజింగ్‌ డైరెక్టర్‌ బలవంతంగా 20 మంది పోలీసులను పంపించి ఒలింపిక్‌ భవనాన్ని ఖాళీ చేసేందుకు ప్రయత్నించడం సరికాదని తెలంగాణ ఒలింపిక్‌ సంఘం అధ్యక్షుడు, టిఅర్‌ఎస్‌ పార్లమెంట్‌ సభ్యుడైన జితేందర్‌రెడ్డి అన్నారు. గురువారం ఎల్బీస్టేడియంలోని ఒలింపిక్‌ భవన్‌లో జరిగిన విలేకర్ల సమావేశంలో అయన మాట్లాడుతూ తమ వ్యతిరేక సంఘం సలహాలపై ప్రస్తుతం క్రీడా మండలి ఇన్‌చార్జిగా ఉన్న ఎండి పోలీసులను పంపించి ఖాళీ చేయించడానికి ప్రయత్నించడంపై అయన మండిపడ్డారు. వెంటనే ముఖ్యమంత్రిని కలిసి విషయాన్ని వివరించడంతో, సిఎం అదేశాలపై ఒలింపిక్‌ భవనాన్ని ఖాళీ చేయించే ప్రక్రియను తాత్కలికంగా నిలిపివేశారు. ఈ అంశంపై జితేందర్‌రెడ్డి, అలాగే ప్రధాన కార్యదర్శి కె.జగదీశ్వర్‌యాదవ్‌ విలేకర్ల సమావేశంలోపూర్తి వివరాలను అందించారు. ఉమ్మడి హై కోర్టు అదేశాల మేరకు తెలంగాణ, ఎపి ఒలింపిక్‌ సంఘాలుగా విడిపోయి ఎన్నికల సంఘం ఎన్నికల ద్వారా ఎన్నికైనా సంఘం మాదే అసలైన ఒలింపిక్‌ సంఘం అని జితేందర్‌రెడ్డి తెలిపారు. ఈ ఎన్నికలకు తెలంగాణ క్రీడామండలి, ఎపి క్రీడా మండలి, అధికారులు ఈ ఎన్నికల పర్యవేక్షకులు కూడా హాజరైయ్యారు. మాజీ హై కోర్టు జడ్జి ఈ ఎన్నికల రిటర్నింగ్‌ అధికారి జస్టిస్‌ వర్మపర్యవేక్షణలో అన్ని క్రీడా సంఘాల అధ్యక్ష,కార్యదర్శులు,క్రీడా సంఘాల సభ్యుల  ఒట్లతో 19 -4 -2015న జరిగిన ఎన్నికల్లో జరిగిన ఎన్నికైనా సంఘం మాది అని అయన అన్నారు. కానీ కె.రంగారావు, ఎస్‌.అర్‌.ప్రేమ్‌రాజ్‌లు పోటీ చేయలేదు. కేవలం దొడ్డిదారిన ఓ చిన్న గదిలో ఎన్నికలు నిర్వహించుకొని మాదే అసలైన ఒలింపిక్‌ సంఘం అని చెప్పడం విడ్డూరంగా ఉందన్నారు.
తప్పుడు క్రీడా సంఘాల జాబితను చూపించి మాకే క్రీడా సంఘాల మద్ధతు ఉంది కబట్టీ మీరు రావాలని భారత ఒలింపిక్‌ సంఘానికి తప్పుడు సమాచారం ఇవ్వడంతో వారు భారత ఒలింపిక్‌ సంఘం తమకే ఉందంటూ పేర్కొంటున్నారని అన్నారు. వారికి తెలంగాణ శాట్స్‌కూడా మద్ధతు ఇవ్వడం శోచనీయమన్నారు. ఇప్పటికే తాము ఈ సంఘానికి వ్యతిరేకంగా హై కోర్టులో కేసువేశం అది ప్రస్తుతం నడుస్తుంది. అయినప్పటికి శాట్స్‌ఒలింపిక్‌ భవన్‌ను ఖాళీ చేయడం విడ్డూరమన్నారు. సుమారు 13 రాష్ట్రాలు కూడాభారత ఒలింపిక్‌ సంఘం ఇదే విధంగా విబేదాలు సృష్టిస్తుందని, అవి అన్ని కూడా కోర్టులో నడుస్తున్నాయని అయన చెప్పారు. పోలీసులను పంపి ఒలింపిక్‌ భవనం ఖాళీ చేయమని అదేశిం చడం ఇక్కడే జరిగిందన్నారు. శాట్స్‌కు ఇందులో ఎలాంటి సంబందంలేదు. అయినా జోక్యం చేసుకోవడం సిగ్గుచేటన్నారు. ఒక  రకంగా క్రీడలకు ఇది బ్లాక్‌డేగా భావిస్తున్నట్లు అయన చెప్పారు. గత 16సంవత్సరాలుగా తాను ఒలింపిక్‌ సంఘంలో  ఉపాధ్యక్షునిగా ఉన్నానని, క్రీడాకారుల కోసం ఎంతో కృషి చేశామన్నారు. క్రీడా కారులకు నష్టం కలిగించకూడదని, తెలంగాణ క్రీడలకు మచ్చరాకూడదనే ఉద్దేశ్యంతో వారు వీటిని మరింత వివాదం చేస్తున్న మౌనంగా ఉన్నట్లు అయన చెప్పారు. ఒలింపిక్‌ సంబంధించిన కేసు కోర్టులో ఉన్నందున కోర్టు చెప్పే అదేశాల మేరకే నడుచుకోవాలని తాము భావిస్తున్నామని చెప్పారు. వ్యతిరేక సంఘం వారిని పిలిచి గతంలో తాము మాట్లాడమని, తామ అన్నింటికి తల ఊడి తమదే ఒలింపిక్‌సంఘం అన్నతరహాలో నడువడం విచారకరమన్నారు.
70 ఏండ్లు దాటినవారు అనర్హులు:
70 ఏండ్లు వయసు పై బడిన వారు ఒలింపిక్‌ సంఘంలో పనిచేయడానికి అనర్హులు అంటూ కేంద్ర మంత్రిత్వశాఖ 2011లో క్రీడాపాలసి మేరకు అదేశాలు ఉన్నాయి. తమ వ్యతిరేక సంఘం అధ్యక్షుడుగా ఉన్న రంగారావు వయసు 82 సంవత్సరాలు అన్నారు. అయినప్పటికి ఇంక ఒలింపిక్‌ సంఘంలో పనిచేయడం అశ్చర్యంగా ఉందన్నారు. అలాగే అ సంఘం ప్రధాన కార్యదర్శి ప్రేమ్‌రాజ్‌పై క్రిమినల్‌ కేసులు ఉన్నాయి. అందు వలన ఏ పదికూడా నిర్వహించడానికి అనర్హుడని అయన తెలిపారు. అన్ని వివరాలతో తాను సిఎంకు ఓ లేఖ ఇచ్చామని జితేందర్‌ రెడ్డి తెలిపారు.
తెలంగాణ ప్రభుత్వానికి ఎలాంటి సంబంధం లేదు : ఏపి ఒలింపిక్‌ సంఘం ప్రధాన కార్యదర్శి పవన్‌
తెలంగాణ ప్రభుత్వానికి ఒలింపిక్‌ భవనం వివాదంతో ఎలాంటి సంబంధం లేదు. అనవసరంగా శాట్స్‌ఎండి అత్యుత్సహం ప్రదర్శిచి కోర్టులో ఉన్న కేసును పట్టించుకోకుండా, ఖాళీ  చేయించడానికి ప్రయత్నించడం సరికాదని ఎపి ఒలింపిక్‌ సంఘం ప్రధాన కార్యదర్శి జె.సి.పవన్‌రెడ్డి తెలిపారు. తమ వివాదం కేవలం భారత ఒలింపిక్‌ సంఘం, రాష్ట్ర సంఘాల మధ్యనేనని, ఇందులో ప్రభుత్వాలు జోక్యం చేసుకోవడం తగ దన్నారు. అలాగే పూర్తిగా తాము నిర్మించుకున్నామని, వ్యతిరేక వర్గం తప్పుడు సలహాలకు శాట్స్‌తలగ్గొడం సిగ్గుచేటుగా ఉందని ఎపి ఒలింపిక్‌ సంఘం కోశాధికారి కె.పి.రావు తెలిపారు. ఇది కేవలం కోర్టులోనే పరిష్కరించుకోవాల్సిన అవసరమన్నారు. ఈ కార్యక్రమంలో తెలంగాణ ఒలింపిక్‌ సంఘం సంయుక్త కార్యదర్శులు పి.మల్లారెడ్డి, బి.కె.హరినాధ్‌, ఎపి  ఒలింపిక్‌ సంఘం ఉపాధ్యక్షుడు మచ్చరామలింగారెడ్డి, ఇరు సంఘాల క్రీడా సంఘాల ప్రతినిధులు ఈ సమావేశంలో పాల్గొన్నారు.